जिस तरह विमल की हर कहानी तिकड़ी में आती रही है, मुझे डर था कि शायद ये कारनामा अपने सीमित पृष्ठों की वजह से वो मजा नहीं दे पायेगा जिस के कि हम आदी हो चुके हैं लेकिन वो डर झूठा निकला । कहानी जिस तेज रफ्तार से आगे बढती चली गयी, उसने मुझे सांस भी न लेने दी, रात के दो बजे उपन्यास खत्म हुआ, तभी मैंने उसे छोड़ा । तब अचानक ही मुझे महसूस हुआ कि विमल का यूं एक जिल्द में पूरी कहानी के साथ आना कहीं बेहतर है वर्ना तिकड़ी में तो एक के बाद दूसरे और फिर तीसरे हिस्से का इन्तजार करते-करते कई बार मन खीज उठता था । लिहाजा वर्तमान अनुभव के बाद मेरी राय है आप आइन्दा भी विमल की कहानी को बजाये तिकड़ी में पेश करने के यूं एक ही बार में, एक ही जिल्द में दिया करें ।